עפרה (סדרת טלוויזיה)

עפרה היייתה סדרה תיעודית ישראלית בת שלושה פרקים העוסקת בחייה של הזמרת עפרה חזה. הסדרה נוצרה על ידי דליה מבורך ודני דותן, ושודרה מ-16 באוגוסט עד 30 באוגוסט 2020 ב-HOT8. הסדרה שודרה בשידור נוסף ברשת 13 מ-25 בינואר עד 8 בפברואר 2021. הסדרה קיבלה ביקורות מעורבות. איתי שטרן מ"הארץ" בחר ב"עפרה" לסדרה התיעודית המפתיעה לשנת 2020, וכתב: ” מבורך ודותן הצליחו ליצור אירוע תיעודי שצבע אותה באור אחר מזה המוכר לנו. הסיפור של חזה, תוך שימוש בקטעי ארכיון וראיונות עם מכרים מעברה, כסיפור של קורבן ששר את זעקתו, הוא ניסוי מעניין בנרטיב שנבנה בדיעבד. במידה רבה, הסדרה הותאמה גם לעידן "מי טו" והעלתה שאלות על ניצול של גורמי כוח בתעשייה שמתפרנסת גם היום מזמרות צעירות מאוד. גם אם היה ב"עפרה" צד צהוב ברור, הוא הפך לתוכנית נצפית בעלת ערך, בין השאר בזכות עבודת תחקיר מקיפה, שהאירה מחדש את מי שחשבנו שידענו עליה הכל.”. ניב הדס מ"הארץ" כתב :” זוהי סדרת ה"מי טו״ העברית הראשונה... הטענות כאילו מדובר בסדרה צהובה, רכילותית ומציצנית שמבקשת לדון בחיי המין של עפרה חזה ובשאלה מי הדביק את מי בנגיף האיידס - היא את בעלה דורון אשכנזי או הוא אותה - מלמדות בעיקר על שמרנותם של המבקרים. ״עפרה״ היא סדרה שמבקשת לחתור תחת הנרטיב הבלתי מעורער שלפיו עפרה חזה היתה בתולה, טהורה וקדושה - דימוי שבמשך 20 השנים שחלפו מאז מותה בטרם עת התקבע ביחס אליה, הודות לאמרגנה הנצחי בצלאל אלוני. העיסוק בסקס, לפיכך - שגם הוא מצומצם בהרבה מכפי שגורסים המקטרגים - הוא מהותי, ומשמש חלון למשהו גדול, היולי ומורכב יותר, שאי אפשר להפריד מהתמהיל הכולל; אינדוקציה שחשוב להתעכב עליה משום שדרכה מתגלים החורים בתסריט המנחם שהכרנו עד כה...כשהעורכת וחוקרת הספרות נווית בראל מקריאה את שירה של חזה ״בחושך״, ומנתחת אותו כטקסט שמשחזר חוויה של תקיפה מינית, קשה שלא להצטמרר, גם אם מדובר באלגוריה בלבד.”. קרן מלמד-מרגלית מ"מקור ראשון" כתבה: ” לפני הכול "עפרה" היא סדרה מרשימה מאוד. היוצרים דליה מבורך, דני דותן ורון גולדמן אספו מאות קטעי ארכיון מכל שלב ושלב בחייה של עפרה, וראיינו עשרות אנשים...עבור מעריציה הרבים, "עפרה" היא זהב טהור. כמו לדפדף באלבום עמוס פריטים שנאסף לאורך עשרות שנים. הסקירה של חייה המקצועיים – החל מהפריצה שלה ב"שיר הפרחה", דרך ההופעה שלה בארוויזיון עם השיר "חי" ועד הפיכתה לזמרת בינלאומית עם הלהיט "אם ננעלו" – לא פחות ממרגשת. מרגשת לא פחות התקופה המתוארת בפרק השלישי – הניסיון של עפרה להתנתק מהשלשלאות שכבלו אותה, ולצאת לעצמאות. האהבה הגדולה לדורון אשכנזי, הגבר שהרחיק אותה מאחיזתו של אלוני, והמשפחה שבנו יחדיו, מאפשרים לנו רגע לפני הסוף המר להיחשף לפן נוסף של עפרה – החמה, האוהבת, האמהית. זה גם ההישג הגדול ביותר של "עפרה". החשיפה של עפרה האמיתית, האישה בשר ודם שמאחורי האייקון, על חולשותיה, מצוקותיה, חלומותיה וסודותיה”. שני ליטמן מ"הארץ" טענה שהסדרה חודרת לפרטיותה של חזה וכתבה: ”הסדרה החדשה על עפרה חזה עוסקת באובססיביות בשאלת המיניות שלה ומבזה את האשה המוכשרת והקרייריסטית שהיתה”. נדב מנוחין מאתר "וואלה תרבות" כתב שהסדרה פחות עוסקת בחזה עצמה אלא יותר בסיפורה האישי: ”לכאורה ל'עפרה' יש את כל הזמן לדון בזמרת המנוחה באריכות, עם פרקים שאורך כל אחד מהם כשעה. היא אמנם סוקרת את התחנות המרכזיות בקריירה שלה, אך נדמה כי היא מתעניינת משמעותית הרבה יותר בסיפור האישי שלה”. ניר וולף מ"ישראל היום" כתב: ”הסדרה הדוקומנטרית החדשה על חייה של עפרה חזה חודרת לפרטיותה של הזמרת המופנמת בדרך הכי צהובה, טראשית ומלוכלכת שאפשר”. הסדרה קיבלה גם ביקורת טובה מגל אוחובסקי מאתר "Tvbee" שכתב: ”סדרת הדוקו המרתקת שיצרו דליה מבורך ודני דותן, הוא הפרויקט השאפתני ביותר והראשון שמתיימר לפענח לעומק את הפסיכולוגיה של עפרה חזה”. "עפרה", במסד הנתונים הקולנועיים IMDb (באנגלית) "עפרה", באתר אידיבי כפיר אדר, רייטינג: האם הבכורה של 'השוטרים' בקשת 12 התעלתה על תחקיר עופרה חזה?, באתר אייס, 26 בינואר 2021 רייטינג: השוטרים בפרק שהשיג נתון דומה להשקה, האם ברשת 13 מצאו תשובה?, באתר אייס, 2 בפברואר 2021 רייטינג: האם החלק ה-3 של 'עופרה' ניצח את השוטרים? ואיפה ראו יותר את משפט נתניהו?, באתר אייס, 9 בפברואר 2021 איתי שטרן, לפחות שהטלויזיה תהיה טלויזיה: זו השנה שהיתה על המסך הישראלי, באתר הארץ, ‏27 בדצמבר 2020 ניב הדס, הסדרה על עפרה חזה חותרת בהצלחה תחת הדימוי שנוצר לה ולחייה, באתר הארץ, 19 באוגוסט 2020 קרן מלמד-מרגלית, "עפרה": המצוקות, הסודות והחלומות של האישה מאחורי האייקון, באתר מקור ראשון, ‏31 באוגוסט 2020 שני ליטמן, זו השאלה החשובה? אם עפרה חזה היתה בתולה?, באתר הארץ, 15 באוגוסט 2020 נדב מנוחין‏, עפרה חזה לא באמת נוכחת בסדרה החדשה עליה, כאילו סיפורה שלה הופקע ממנה, באתר וואלה, 16 באוגוסט 2020 ניר וולף, בא לי לצעוק: זה דוקו צהוב, באתר ישראל היום, ‏17 באוגוסט 2020 גל אוחובסקי, ‏איפה בצלאל?, באתר ‏מאקו‏, 20 באוגוסט 2020